open-index/open-wikipedia-markdown huggingface dataset:
আবদুর রহমান বয়াতী

**আব্দুর রহমান বয়াতী** (জন্ম: ১৯৩৯ - মৃত্যু: ১৯ আগস্ট, ২০১৩) ছিলেন বাংলাদেশের একজন প্রসিদ্ধ লোকসঙ্গীত শিল্পী। তিনি একাধারে অসংখ্য জনপ্রিয় লোকগানের শিল্পী, গীতিকার, সুরকার এবং সঙ্গীত পরিচালক৷ শিল্পকলায় বিশেষ অবদানের জন্য তিনি ২০১৫ সালে একুশে পদক লাভ করেছেন। 

## জন্ম
১৯৩৯ সালে ব্রিটিশ ভারতের ঢাকার সূত্রাপুর থানার দয়াগঞ্জে জন্মগ্রহণ করেন আবদুর রহমান বয়াতী।

## সঙ্গীত জীবন
তিনি ১৯৮২ সালে ‘আবদুর রহমান বয়াতি’ নামে বাউল দল গড়ে তোলেন। তিনি দোতারা, হারমোনিয়াম, খঞ্জনি ও ভায়োলিন বাজাতে পারতেন। তিনি বাংলাদেশ ছাড়াও ভারত, নেপাল, যুক্তরাষ্ট্র, যুক্তরাজ্য, জাপান, অস্ট্রেলিয়া, অস্ট্রিয়া, কানাডা, চীন, সাবেক সোভিয়েত ইউনিয়ন ও মধ্যপ্রাচ্যসহ বিশ্বের ৪২টি দেশ বাউল গান পরিবেশন করেছিলেন। যুক্তরাষ্ট্রের সাবেক প্রেসিডেন্ট জর্জ এইচ. ডব্লিউ. বুশের আমন্ত্রণে হোয়াইট হাউসে আয়োজিত এক অনুষ্ঠানে তিনি গান গেয়েছিলেন। তিনি বাংলাদেশ টেলিভিশন ও বেতারের বিশেষ গ্রেডের শিল্পী ছিলেন।

## বিখ্যাত গান
এ পর্যন্ত তার প্রায় পাঁচশ একক গানের অ্যালবাম বের হয়েছে। পাশাপাশি তিনটি মিশ্র অ্যালবামে গান গেয়েছেন তিনি। তার উল্লেখযোগ্য গানের মধ্যে রয়েছে -
* ‘মন আমার দেহঘড়ি সন্ধান করি কোন মিস্তরি বানাইয়াছে’
* ‘আমি ভুলি ভুলি মনে করি প্রাণে ধৈর্য মানে না’
* ‘আমার মাটির ঘরে ইঁদুর ঢুকেছে’
* ‘মরণেরই কথা কেন স্মরণ কর না’
* ‘মা আমেনার কোলে ফুটল ফুল’
* ‘ছেড়ে দে নৌকা মাঝি যাবো মদিনা’

## চলচ্চিত্রে অভিনয়
১৯৮৯ সালে হাফিজুদ্দিন পরিচালিত ‘অসতী’ নামে একটি চলচ্চিত্রেও অভিনয় করেছিলেন।

## মৃত্যু
১৯ আগস্ট ২০১৩ সালে রাজধানীর ধানমন্ডির সাতমসজিদ রোডের জাপান-বাংলাদেশ ফ্রেন্ডশিপ হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন।

## পুরস্কার ও সম্মাননা
২০১৫ সালে মরণোত্তর একুশে পদক লাভ করেন।

## তথ্যসূত্র

## বহিঃসংযোগ
* অসুস্থ হয়ে হাসপাতালে আবদুর রহমান বয়াতী

বিষয়শ্রেণী:১৯৩৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাউল
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:একুশে পদক বিজয়ী
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
ফিরোজ সাঁই

**ফিরোজ সাঁই** (জন্ম: ১৯৫২ - মৃত্যু: ১৬ ডিসেম্বর ১৯৯৫) বাংলাদেশের একজন জনপ্রিয় সঙ্গীত শিল্পী ছিলেন। সত্তর ও আশির দশকে লোকসঙ্গীত ও আধ্যাত্মিক ধারার গানকে যারা পপসঙ্গীতের আদল দিয়েছিলেন তিনি ছিলেন তাদের পথিকৃৎ। সঙ্গীতে অবদানের জন্য তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা মরণোত্তর একুশে পদকে ভূষিত হন। তার গাওয়া 'এক সেকেন্ডের নাই ভরসা', 'ইঞ্জিন যদি চইলা যায় ডাব্বা লইয়া কি হইবো' অথবা 'ইস্কুল খুইলাছে রে মওলা, ইস্কুল খুইলাছে' এর মতো গানগুলো আজও শ্রোতাদের হৃদয়ে দোলা দেয় সুর ও চিন্তার আনন্দ অনুভবে। 

## মৃত্যু
১৬ই ডিসেম্বর ১৯৯৫ সালে শিল্পকলা একাডেমী আয়োজিত একটি গানের অনুষ্ঠানে 'এক সেকেন্ডের নাই ভরসা’ গানটি গাওয়ার সময় মৃত্যুর কোলে ঢলে পড়েন ফিরোজ সাঁই।

## তথ্যসূত্র

## বহিঃসংযোগ

* ইউটিউব ভিডিওতে দেখুন ফিরোজ সাঁইয়ের গান
* সুরেলা ডট কমে দেখুন শিল্পীর কিছু বিখ্যাত গানের তালিকা

বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:১৯৫৩-এ জন্ম
বিষয়শ্রেণী:১৯৯৫-এ মৃত্যু
ফকির আলমগীর

**ফকির আলমগীর** (২১ ফেব্রুয়ারি ১৯৫০ – ২৩ জুলাই ২০২১) ছিলেন বাংলাদেশের একজন প্রখ্যাত সংগীতশিল্পী। গণসংগীত ও দেশীয় পপ সংগীতে তার ব্যাপক অবদান রয়েছে। তিনি ঋষিজ শিল্পী গোষ্ঠীর প্রতিষ্ঠাতা। ১৯৯৯ সালে তিনি বাংলাদেশ সরকার কর্তৃক একুশে পদকে ভূষিত হন।

## জন্ম ও কৈশোর
ফকির আলমগীর ১৯৫০ সালের ২১ ফেব্রুয়ারি ফরিদপুরের ভাঙ্গা থানার কালামৃধা গ্রামে জন্মগ্রহণ করেন। তার পিতা মরহুম মোঃ হাচেন উদ্দিন ফকির (ইন্তেকাল: ২৩ এপ্রিল,১৯৮৯ ইং), মরহুমা মা বেগম হাবিবুন্নেছা (ইন্তেকাল:৩ নভেম্বর,১৯৯৯ ইং)। ফকির আলমগীর কালামৃধা গোবিন্দ হাই স্কুল থেকে ১৯৬৬ মাধ্যমিক পরীক্ষায় উত্তীর্ণ হয়ে জগন্নাথ কলেজে ভর্তি হন।

## শিক্ষা ও কর্মজীবন
জগন্নাথ কলেজ থেকে স্নাতক ডিগ্রী নিয়ে পরবর্তী পর্যায়ে ঢাকা বিশ্ববিদ্যালয় থেকে সাংবাদিকতায় এমএ পাস করেন। ১৯৬৬ সালে পূর্ব পাকিস্তান ছাত্র ইউনিয়নের (বর্তমানে বাংলাদেশ ছাত্র ইউনিয়ন) সদস্য হিসেবে ছাত্র রাজনীতিতে প্রবেশ করেন। এরই ধারাবাহিকতায় ক্রান্তি শিল্পী গোষ্ঠী ও গণশিল্পী গোষ্ঠীর সদস্য হিসেবে ষাটের দশকে বিভিন্ন আন্দোলন সংগ্রামের মধ্য দিয়ে সংগীত বলয়ে প্রবেশ করেন। ’৬৯-এর গণঅভ্যুত্থানে এক বিশেষ ভূমিকা পালন করেন। ১৯৭১-এর মুক্তিযুদ্ধে শিল্পী একজন শব্দ সৈনিক হিসেবে স্বাধীন বাংলা বেতার কেন্দ্রে যোগ দেন।

## উল্লেখযোগ্য গান
thumbnail|বাংলাদেশে জাতীয় জাদুঘর আয়োজিত সংগীতানুষ্ঠানে শুভেচ্ছা বক্তব্য রাখছেন ফকির আলমগীর (২৪ ফেব্রয়ারী ২০১৭)
* ও সখিনা গেছোস কিনা ভুইলা আমারে
* নাম তার ছিল জন হেনরি
* মায়ের একধার দুধের দাম

## বই
আলমগীর একজন লেখকও ছিলেন। তিনি ১৯৮৪ সালে তার প্রথম বই *চেনা চায়না* প্রকাশ করেন। তার পরবর্তী দু'টি বইয়ের নাম ছিল *মুক্তিযুদ্ধের স্মৃতি বিজয়ের গান* এবং *গণ সংগীতের অতীত ও বর্তমান*। ২০১৩ সালে তিনি ৩টি বই প্রকাশ করেন - *অমর কথা*, *যারা আছে হৃদয় পটে* এবং *স্মৃতি আলাপনে মুক্তিযুদ্ধ*। তিনি মোট নয়টি বই রচনা করেছেন।
* আবহমান বাংলার লোকসংগীত (২০২০)

## পুরস্কার
* একুশে পদক
* ভাসানী পদক
* সিকোয়েন্স সম্মাননা পদক

## মৃত্যু
২৩ জুলাই ২০২১ খ্রিস্টাব্দে ৭১ বছর বয়সে ফকির আলমগীর মৃত্যু বরণ করেন। ১৪ জুলাই ২০২১ খ্রিস্টাব্দে তার করোনাভাইরাসের সংক্রমণ ধরা পরে। শ্বাসকষ্ট বাড়তে থাকলে পরদিন তাকে হাসপাতালে ভর্তি করা হয়। ফুসফুস সংক্রমণের পাশাপাশি রক্তে সংক্রমণ ছড়িয়ে পড়ে। ২৩ জুলাই রাত সাড়ে ৯টার দিকে তিনি হার্ট অ্যাটাকে মৃত্যুবরণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৫০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী লোকশিল্পী
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
পিলু মমতাজ

**পিলু মমতাজ** (মৃত্যুঃ ২৩ মে, ২০১১) ছিলেন বাংলাদেশের একজন জনপ্রিয় সঙ্গীতশিল্পী। সত্তর ও আশির দশকে দেশীয় পপ সঙ্গীতের ধারায় তিনি অগ্রগামী ছিলেন।

## কর্মজীবন
বাংলাদেশ টেলিভিশনে প্রচারিত ফজলে লোহানীর 'যদি কিছু মনে না করেন' অনুষ্ঠানে তিনি "একদিন তো চলে যাব, পরের ঘরনি হব" গানটি গেয়ে জনপ্রিয়তা অর্জন করেন। পাশাপাশি মঞ্চে তিনি ওই সময়ের চার পপশিল্পী—আজম খান, ফেরদৌস ওয়াহিদ, ফকির আলমগীর ও ফিরোজ সাঁইয়ের সঙ্গে এক হয়ে নিয়মিত গান পরিবেশন করে বেশ জনপ্রিয়তা পান।

২০০১ সালে ঈদে প্রচারিত বিটিভির জনপ্রিয় ম্যাগাজিন অনুষ্ঠান হানিফ সংকেতের ইত্যাদিতে আজম খান, ফেরদৌস ওয়াহিদ, ফকির আলমগীরের সাথে "দিন আসে দিন যায়" গানটি পরিবেশন করেন। মঞ্চে শেষবারের মত ২০১০ সালে ষষ্ঠ সিটিসেল-চ্যানেল আই মিউজিক অ্যাওয়ার্ডস অনুষ্ঠানে গান পরিবেশন করেছিলেন। ২০১২ সালে তার মৃত্যুর পর মমতাজ আলী খান সংগীত একাডেমী ও লেজার ভিশন ব্যানারে তার গানে অ্যালবাম *ছিল কোন দিন* প্রকাশিত হয়। এই অ্যালবামের সঙ্গীতায়োজন করেছেন আবিদ হোসাইন। এই অ্যালবামের কয়েকটি উল্লেখযোগ্য গান হলো — "আমি শত্রুকে আপন", "বাতাসে আজ", "কানে কানে বলো", "কতদিন যে", "ছিলে কোন দিন", "কোন এক মধুর" ইত্যাদি।

## ব্যক্তিগত জীবন
পিলু মমতাজের বাবা বাংলা লোকগানে প্রবাদপুরুষ মমতাজ আলী খান। পিলু লেফটেন্যান্ট কর্নেল আনোয়ার-উজ-জামানের সাথে বিবাহবন্ধনে আবদ্ধ হন। তাদের এক কন্যা, হুমায়রা জামান মৌ।

## মৃত্যু
পিলু ২০১১ সালের ২৩ মে ঢাকার অ্যাপোলো হাসপাতালে মৃত্যুবরণ করেন। তাকে বনানী কবরস্থানে সমাহিত করা হয়।

## তথ্যসূত্র

বিষয়শ্রেণী:২০১১-এ মৃত্যু
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নারী সঙ্গীতজ্ঞ
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:বাংলাদেশী লোকশিল্পী
বিষয়শ্রেণী:১৯৫০-এর দশকে জন্ম
বিষয়শ্রেণী:ঢাকার ব্যক্তি
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:ঢাকার সঙ্গীতজ্ঞ
জর্জ কিংস্‌লি জিফ

**জর্জ কিংস্‌লি জিফ** (ইংরেজি: George Kingsley Zipf; আইপিএ: zɪf) (১৯০২-১৯৫০) একজন মার্কিন ভাষাবিজ্ঞানী (linguist) ও ভাষাতাত্ত্বিক (philologist)। তিনি বিভিন্ন ভাষার পরিসংখ্যানগত ঘটনাবলী নিয়ে গবেষণা করেন। জিফের বিধি তার নামেই দেওয়া। বিধিটি অনুসারে যেকোন ভাষায় অল্প কিছু শব্দ অনেক বেশি ব্যবহৃত হয়, আর বেশির ভাগ শব্দ ব্যবহার হয় খুব অল্প পরিমাণে। গাণিতিকভাবে,

:P_n \sim 1/n^a

যেখানে **P<sub>n</sub>** হল র‌্যাংকিং-এ **n**-তম শব্দের ব্যবহারের হার (frequency) এবং **<sup>a</sup>** -এর মান প্রায় ১। অর্থাৎ দ্বিতীয় আইটেমটি প্রথম আইটেমের অর্ধেক পরিমাণে ব্যবহৃত হয়, ৩য় আইটেমটি প্রথম আইটেমের এক-তৃতীয়াংশ পরিমাণে ব্যবহৃত হয়, ইত্যাদি।

জিফ হার্ভার্ড বিশ্ববিদ্যালয়ে কাজ করতেন। তার গবেষণা ইন্টারনেট এবং আরও অনেক তথ্য-সংগ্রহের গঠন-প্রকৃতি সম্বন্ধে আজও সঠিক ধারণা দেয়।

## প্রকাশিত গ্রন্থাবলি
* জিফ, জর্জ কিংস্‌লি (১৯৩২): *Selected Studies of the Principle of Relative Frequency in Language.* Cambridge (Mass.). 
* জিফ, জর্জ কিংস্‌লি (১৯৩৫): *The Psycho-Biology of Language.* Cambridge (Mass.).
* জিফ, জর্জ কিংস্‌লি (১৯৪১): *National unity and disunity* 
* জিফ, জর্জ কিংস্‌লি (১৯৪৯): *Human behavior and the principle of least effort*

বিষয়শ্রেণী:১৯০২-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:মার্কিন ভাষাবিজ্ঞানী
বিষয়শ্রেণী:মার্কিন ভাষাতাত্ত্বিক
বিষয়শ্রেণী:মার্কিন পরিসংখ্যানবিদ
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর মার্কিন গণিতবিদ
ছিংহাই-তিব্বত রেলপথ

right|240px|thumb|রেলপথটির মানচিত্র

**ছিংহাই-তিব্বত রেলপথ** ( *ছিংৎসাং থিয়েলু*) গণচীনের একটি উচ্চ রেলপথ যা উত্তর-পশ্চিমের ছিংহাই প্রদেশের রাজধানী শিনিং শহরকে দক্ষিণ-পশ্চিমের তিব্বত স্বায়ত্বশাসিত অঞ্চলের রাজধানী লাসা-র সাথে যুক্ত করেছে। তিব্বতের মালভূমির তাংগুলা গিরিপথ পার হওয়ার সময় এই রেলপথের ট্রেনগুলো সবচেয়ে উঁচু স্থানে পৌছায়, যখন সমুদ্রসমতল থেকে এর উচ্চতা হয় ৫,০৭২ মিটার বা ১৬,৮০০ ফুট, যা বিশ্বের কোনও রেলপথের সর্বোচ্চ বিন্দু। ৫০৬৮ মিটার উচ্চতায় অবস্থিত তাংগুলা রেলস্টেশন বিশ্বের উচ্চতম রেলস্টেশন। রেলপথটিতে ৬৭৫টি সেতু আছে, যাদের মোট দৈর্ঘ্য । ১ জুলাই, ২০০৬ এ রেলপথটির উদ্বোধন করা হয়। এর মাধ্যমে তিব্বতের সাথে চীনের জাতীয় রাজধানী বেইজিংয়ের সাথে সরাসরি রেল যোগাযোগ স্থাপিত হয়। বেইজিং ছাড়াও ছেংতু, ছুংছিং, কুয়াংচৌ, শিনিং এবং লানচৌ নগরী থেকে যাত্রীবাহী রেলগাড়ি এই রেলপথে চলাচল করে এবং ব্যস্ততম মৌসুমে ৮০০ থেকে ১০০০ জন যাত্রী পরিবহন করে।

## তথ্যসূত্র

বিষয়শ্রেণী:চীনের রেলপথ
বিষয়শ্রেণী:পার্বত্য রেল পরিবহন
বিষয়শ্রেণী:২০০৬-এ চীনে প্রতিষ্ঠিত
পানামা

থাম্ব|263x263পিক্সেল|পানামার কোপেন জলবায়ু শ্রেণিবিভাগের মানচিত্র
**পানামা** উত্তর আমেরিকা মহাদেশের দক্ষিণাংশের একটি রাষ্ট্র। উত্তর ও দক্ষিণ আমেরিকার সংযোগস্থলে অবস্থিত এই দেশটি পূর্বে কলম্বিয়ার অধীন ছিল। পানামার রাজধানীর নাম পানামা সিটি। পানামাতে আটলান্টিক মহাসাগর ও প্রশান্ত মহাসাগর এর সংযোগকারী পানামা খাল অবস্থিত।

## রাজনীতি

১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য  বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।

পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।

১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।

## প্রশাসনিক অঞ্চলসমূহ

## ভূগোল

## অর্থনীতি
দেশটি মধ্য আমেরিকার অন্যান্য  দেশগুলোর তুলনায় অথনৈতিক দিক দিয়ে অত্যন্ত উচ্চ। দেশটি পৃথিবীর ধনী দেশগুলোর মধ্যে অন্যতম একটি রাষ্ট্র।

## জনসংখ্যা

## সংস্কৃতি

## তথ্যসূত্র

## আরও দেখুন

## বহিঃসংযোগ

বিষয়শ্রেণী:মধ্য আমেরিকা
বিষয়শ্রেণী:উত্তর আমেরিকার রাষ্ট্র
বিষয়শ্রেণী:ক্যারিবীয় দ্বীপ
বিষয়শ্রেণী:পানামা
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:স্পেনীয় ভাষী রাষ্ট্র ও অঞ্চল
বিষয়শ্রেণী:আন্তঃমহাদেশীয় রাষ্ট্র
বিষয়শ্রেণী:মধ্য আমেরিকার রাষ্ট্র
বিষয়শ্রেণী:প্রজাতন্ত্র
বিষয়শ্রেণী:সার্বভৌম রাষ্ট্র
বিষয়শ্রেণী:১৯০৩-এ প্রতিষ্ঠিত রাষ্ট্র ও অঞ্চল
কোটি

**কোটি** (**১,০০,০০,০০০**) হচ্ছে ৯৯,৯৯,৯৯৯ ও ১,০০,০০,০০১ সংখ্যার মধ্যবর্তী স্বাভাবিক সংখ্যা। বৈজ্ঞানিক অঙ্কপাতনে একে ১০৭ আকারে লেখা হয়।

## গাণিতিক উপস্থাপন
দশমিকে এক কোটি কে বিভিন্নভাবে লেখা যায়:

* **১,০০,০০,০০০** - এক এর পর সাতটি শূন্য ।
* **১ x ১০<sup>৭</sup>**  - বৈজ্ঞানিক পরিভাষায় দশ এর সপ্তম ঘাত দ্বারা প্রকাশ করা হয়।
* **১০<sup>৭</sup>** ----এভাবেও লেখা যায় ।

## বিভিন্ন ব্যবহার
কোটি অন্য অর্থে পদ বা স্থান বোঝায়, যেমন "উচ্চকোটি" নির্দেশ করে উচ্চপদস্থ বা উচ্চস্থানীয়।

কোটি শব্দটির আরেকটি ব্যবহার হিসেবে উল্লেখ করা যায়, প্রচলিত রয়েছে হিন্দুধর্মে দেবতার সংখ্যা তেত্রিশ কোটি ; ভ্রান্ত ধারণা হল ৩৩,০০,০০,০০০ টি দেবতা। কিন্তু এর প্রকৃত অর্থ হল তেত্রিশজন পদাধিকারী দেবতা।

অনেকসময় অনেক ধন-সম্পত্তির মালিক বোঝাতে "কোটিপতি" বলে উল্লেখ করা হয় ।

## তথ্যসূত্র

বিষয়শ্রেণী:সংখ্যাবাচক শব্দ
বিষয়শ্রেণী:পূর্ণ সংখ্যা
লাখ

**[[লাখ]]** বা **লক্ষ** (**[[১০,০০০ নারী|১,০০,০০০]]**) হচ্ছে ৯৯,৯৯৯ ও ১,০০,০০১ সংখ্যার মধ্যবর্তী স্বাভাবিক সংখ্যা। বৈজ্ঞানিক অঙ্কপাতনে একে ১০৫ আকারে লেখা হয়।

## মানসমূহ
জ্যোতির্বিজ্ঞানে **১,০০,০**

**০০**  

বা **১০০** 

**কিলোমিটার** উচ্চতা থেকে মহাকাশ শুরু হয়। এটি ফেদেরাসিওঁ আয়েরোনোতিক ইন্তেরনাসিওনাল (এফএআই) দ্বারা সংজ্ঞায়িত।

## শব্দের ব্যুৎপত্তি
"লাখ" ও "লক্ষ" উভয়ই সংস্কৃত  (*লক্‌ষ্অ*) থেকে উদ্ভূত। এর আসল অর্থ "চিহ্ন, লক্ষ্য বা জুয়ার বাজি" এবং গুপ্ত আমলের ধ্রুপদী সংস্কৃত সাহিত্যে (*[[যাজ্ঞবল্ক্য স্মৃতি]]*, *[[হরিবংশ]]*) এটি "১,০০,০০০" অর্থে ব্যবহৃত হয়েছিল।

## তথ্যসূত্র

বিষয়শ্রেণী:পূর্ণ সংখ্যা
বিষয়শ্রেণী:সংখ্যাবাচক শব্দ
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:উর্দু শব্দ ও বাক্যাংশ
বিষয়শ্রেণী:বাংলা শব্দ ও বাক্যাংশ
নিযুত

**নিযুত** ভারতীয় উপমহাদেশে ব্যবহৃত একটি সংখ্যাবাচক শব্দ। ১ নিযুত হল ১০,০০,০০০ (এক এর পিঠে ছটি শূণ্য, অর্থাৎ **১০<sup>৬</sup>**) বা ১০ লাখ বা ১/১০ কোটি অর্থাৎ ইংরেজি এক মিলিয়ন সমান। বিজ্ঞানের পরিভাষায় একে **১০<sup>৬</sup>** লেখা হয়। ভৌত একক হিসেবে একে প্রকাশ করার জন্য মেগা ব্যবহার করা হয়।

## নিযুত সম্পর্কে ধারণা

## নির্বাচিত 7-অঙ্কের সংখ্যা (1,000,001–9,999,999

## আরও01320715465 দেখুন

## তথ্যসূত্রAlamin123

বিষয়শ্রেণী:পূর্ণসংখ্যা
বিষয়শ্রেণী:সংখ্যাবাচক শব্দ
বিষয়শ্রেণী:পূর্ণ সংখ্যা
১০০০ (সংখ্যা)

থাম্ব|ইউ কে রোড এ 1000 সাইন|alt=ইউ কে রোড এ 1000 সাইন
**১০০০** বা **১,০০০** (**এক হাজার**) ৯৯৯-এর পর এবং ১০০১-এর আগের একটি স্বাভাবিক সংখ্যা। একে *হাজার* বা *সহস্র* দ্বারা ভারতীয় উপমহাদেশে বোঝানো হয়। ১ হাজার হল ১,০০০ বা ১/১০০ লাখ।

## তথ্যসূত্র

বিষয়শ্রেণী:সংখ্যাবাচক শব্দ
বিষয়শ্রেণী:সংখ্যা
বিষয়শ্রেণী:পূর্ণ সংখ্যা
যোজন

**যোজন** প্রাচীন ভারতের দূরত্বের একক। রামায়ণ অনুসারে পুষ্পক রথে চড়ে রাবণ ও লাফ দিয়ে হনুমান শত যোজন বিস্তৃত সাগর পার হয়ে লঙ্কায় পৌঁছেছিল। গুপী গাইন বাঘা বাইন চলচ্চিত্রে ষুণ্ডি থেকে হল্লা রাজ্যের দূরত্ব ছিলো ২০ যোজন।

বিষ্ণুপুরাণ এর ষষ্ঠ খন্ডের প্রথম অধ্যয়ে বলা হয়েছে-

১০ পরমাণু= ১ পরাসুক্ষ্ম;
১০ পরাসুক্ষ্ম= ১ ত্রসরেনু;
১০ ত্রসরেনু= ১ মহীরজ;
১০ মহীরজ= ১ বালাগ্র;
১০ বালাগ্র= ১ লিক্ষা;
১০ লিক্ষা = ১ যুক;
১০ যুক= ১ যবোদর;
১০ যবোদর= ১ যব;
১০ যব = ১ অঙ্গুলি(প্রায় ৩/৪ ইঞ্চি);
৬ অঙ্গুলি= ১ পদ;
২ পদ = ১ বিতস্তি;
২ বিতস্তি = ১ হস্ত;
৪ হস্ত = ১ ধনু; (১ দন্দ অথবা পৌরুষ অথবা নারীকা= ৬ ফুট; ১হস্ত=১.৫ফুট);
২০০০ ধনু= ১ গব্যুতি = ১২০০০ ফুট;
৪ গব্যুতি= ১ যোজন= ৯.০৯ মাইল

১ যোজন = ১৪.৬৩ কিলোমিটার

বিষয়শ্রেণী:দূরত্বের একক
বিষয়শ্রেণী:দৈর্ঘ্যের একক
বিষয়শ্রেণী:হিন্দু জ্যোতির্বিজ্ঞান
বিষয়শ্রেণী:অচল পরিমাপের একক
গন্ধরস

thumb|১০০ গ্রাম গন্ধরস
**গন্ধরস** () একরকম সুগন্ধী রজন। আফ্রিকার কমিফোরা মাইরা (Commiphora myrrha), ভারতীয় কমিফোরা এরিথ্রিয়া (Commiphora erythraea/East Indian myrrh), কমিফোরা ওপোবালসাম (Commiphora opobalsamum) and বালসামোডেনদ্রন কুয়া (Balsamodendron kua) বৃক্ষের আঠাল রস জমাট বেঁধে তৈরি হয়। মূল গন্ধরস আরব ও আফ্রিকার একটি গাছের থেকে পাওয়া যায়। গন্ধরসের মূল উপাদান রজন, আঠা এবং এক ধরনের তৈলাক্ত নির্যাস, যার গন্ধ গন্ধরসের সুগন্ধের উৎস। এটির স্বাদ তিক্ত ও কষা। এর রঙ হলদেটে-বাদামী থেকে লালচে-বাদামী হতে পারে। প্রাচীনকালে সুগন্ধীর একটি উপাদান হিসেবে গন্ধরসের কদর ছিল। বাইবেলের Psalms 45:8 এবং Song 4:14-এ এর উল্লেখ আছে। যিশুখ্রিস্টকে তিন জ্ঞানী যে তিনটি উপহার দেন, তার একটি ছিল গন্ধরস। গন্ধরস আগে টনিক হিসেবেও ব্যবহৃত হত। বর্তমানে এটি জীবাণুনাশক হিসেবে মাউথওয়াশ বা কুলকুচি করার তরলে এবং টুথপেস্টে ব্যবহার করা হয়।

বিষয়শ্রেণী:উদ্ভিদজাত পদার্থ
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:মসলা
বিষয়শ্রেণী:সুগন্ধীসার তেল
আশুলিয়া

থাম্ব|ডান|180px|আশুলিয়ায় বিস্তীর্ন ধানক্ষেত

বাংলাদেশের রাজধানী ঢাকার অদূরে সাভার উপজেলার অধীন আশুলিয়া থানার বিস্তীর্ন এলাকাজুড়ে অবস্থিত **আশুলিয়ার জলাভূমি**। এটি গাজীপুর মহানগরীর নিকটে অবস্থিত একটি এলাকা। এলাকাটি নৈসর্গিক সৌন্দর্যে সমৃদ্ধ। প্রমোদ ভ্রমণের জন্যে আশুলিয়ার জলাভূমি ঢাকাবাসীদের কাছে জনপ্রিয়। এখানে বিনোদনের জন্য বাংলাদেশের বড় দুইটি পার্ক ফ্যান্টাসি কিংডম এবং নন্দন পার্ক রয়েছে। বেশ কিছু বেসরকারি বিশ্ববিদ্যালয়ও রয়েছে এখানে।

আশুলিয়াতে অনেক শিল্প প্রতিষ্ঠান গড়ে উঠেছে।

## চিত্রশালা

চিত্র:Ashulia Dhaka Bangladesh.JPG
চিত্র:Ashulia Dhaka Bangladesh (2).JPG
চিত্র:Ashulia Dhaka Bangladesh (3).JPG
চিত্র:Ashulia Dhaka Bangladesh (4).JPG
চিত্র:Ashulia Dhaka Bangladesh 1.JPG
চিত্র:Fishing (390189877).jpg
চিত্র:Ashulia Dhaka Bangladesh 1 (3).JPG


## বিশ্ববিদ্যালয় সমূহ

## আরও দেখুন
* জলাভূমি
* বিশ্ব জলাভূমি দিবস
* আশুলিয়া থানা
* আশুলিয়া ইউনিয়ন

## তথ্যসূত্র

বিষয়শ্রেণী:জলাভূমি
বিষয়শ্রেণী:সাভার উপজেলা
বিষয়শ্রেণী:ঢাকা বিভাগের জনবহুল স্থান
ক্রিস্তিয়ান কারেম্ব্যু

**ক্রিস্তিয়ান কারেম্ব্যু** (Christian Karembeu)(জন্ম ডিসেম্বর ৩, ১৯৭০) একজন প্রাক্তন ফরাসি ফুটবল খেলোয়াড়। তিনি ১৯৯৮ সালের বিশ্বকাপ বিজয়ী ফ্রান্সের জাতীয় ফুটবল দলের সদস্য ছিলেন। তার স্ত্রী হলেন বিখ্যাত মডেল আর্দ্রিয়ানা স্ক্লেনারিকোভা।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উনিওনে কালচো সাম্পদোরিয়ার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:স্পোর্টিং ক্লাব বাস্তিয়ার খেলোয়াড়
বিষয়শ্রেণী:ফুটবল ক্লাব নাঁতের খেলোয়াড়
বিষয়শ্রেণী:গ্রিসে প্রবাসী ফুটবলার
বিষয়শ্রেণী:সুইজারল্যান্ডে প্রবাসী ফুটবলার
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:১৯৯৮ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:উয়েফা ইউরো ১৯৯৬ খেলোয়াড়
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:২০০১ ফিফা কনফেডারেশন্স কাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:সুইস সুপার লিগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
বিষয়শ্রেণী:সারভেত ফুটবল ক্লাবের খেলোয়াড়
আদ্রিয়ানা স্ক্লেনারিকোভা

**আর্দ্রিয়ানা স্ক্লেনারিকোভা** (Adriana Sklenaříková) (জন্ম ) একজন প্রখ্যাত স্লোভাকীয় ফ্যাশন মডেল। তিনি ফরাসি ফুটবল খেলোয়াড় ক্রিস্তিয়ান কারেম্ব্যুর স্ত্রী।

## তথ্যসূত্র

বিষয়শ্রেণী:স্লোভাকীয় ফ্যাশন মডেল
বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবলারদের স্ত্রী ও বান্ধবী
নেরি পুম্পিদো

**নেরি পুম্পিদো** (Nery Pumpido) একজন প্রাক্তন আর্জেন্টিনীয় ফুটবল খেলোয়াড়। তিনি ১৯৮৬ সালের ফিফা বিশ্বকাপে বিজয়ী আর্জেন্টিনা দলে গোলরক্ষকের দায়িত্ব পালন করেছিলেন।

## বহিঃসংযোগ

*
* Managerial stats in the Argentine Primera
* Futbol Factory profile (Archived)

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল বেতিসের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:১৯৮৯ কোপা আমেরিকার খেলোয়াড়
বিষয়শ্রেণী:১৯৮৩ কোপা আমেরিকার খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড়
বিষয়শ্রেণী:সান্তা ফের (আর্জেন্টিনা) ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিবি রাসেল

**বিবি রাসেল** একজন আন্তর্জাতিক খ্যাতিসম্পন্ন বাংলাদেশী ফ্যাশন মডেল এবং নকশাকার। তিনি একজন মডেল হিসেবে ইউরোপে ব্যাপক জনপ্রিয়তা অর্জন করেছিলেন। অনেকের কাছে "বিবি আপা" নামে পরিচিত। বিবি রাসেলের জন্ম চট্টগ্রামে কিন্তু তিনি বেড়ে উঠেন ঢাকায়।

## পরিবার
বিবি রাসেল তার পরিবারের ৫ সন্তানের মধ্যে তৃতীয়। পিতা পরলোকগত মোখলেসুর রহমান সিধু এবং মাতা শামসুন্নাহার রহমান। বিবি রাসেলের মাতা পিতা দুজনেই সংস্কৃতিপ্রিয় মানুষ ছিলেন।

## শিক্ষাজীবন
বিবি রাসেলের স্কুল জীবন কাটে কামরুন্নেসা সরকারি বালিকা উচ্চ বিদ্যালয়ের ছাত্রী হিসেবে। পরবর্তীতে, তিনি ছিলেন গার্হস্থ্য অর্থনীতি কলেজ, আজিমপুর, ঢাকার ছাত্রী। ৫ ফুট ১০ ইঞ্চি উচ্চতার বিবি রাসেলের ফ্যাশন চিন্তায় উজ্জ্বল এবং রঙিন বর্ণের সমাহার লক্ষণীয়। তিনি ফ্যাশন ডিজাইনের উপর গ্রাজুয়েশন ডিগ্রি অর্জন করেন লন্ডনের লন্ডন কলেজ অফ ফ্যাশন থেকে, ১৯৭৫ সালে। ২০০৪ সাল পর্যন্ত তার প্রতিষ্ঠান বাংলাদেশের গ্রাম্য এলাকায় ৩৫,০০০ তাঁতিকে চাকরি দিয়েছে।

## মডেলিং জীবন
প্রথমে যাত্রা শুরু করেন ছবির মডেল হিসেবে। এরপর বিভিন্ন প্রখ্যাত মডেলদের সাথে তিনি র‌্যাম্প মডেল হিসেবে কাজ করেছেন। ১৯৯৪ সালে তিনি বাংলাদেশে ফিরে আসেন। তখন থেকেই তিনি ফ্যাশন ডিজাইনার হিসেবে কাজ করছেন।

## পুরস্কার ও সম্মাননা
অনেক পুরস্কার আর সম্মাননায় ভূষিত হয়েছেন বিবি রাসেল। ২০১০ খ্রিষ্টাব্দের ২৫ ফেব্রুয়ারি তিনি “দ্য ক্রস অফ অফিসার অফ দ্য অর্ডার অফ কুইন ইসাবেলা” (*The Cross of Officer of the Order of Queen Isabela*) পুরস্কারে ভূষিত হন।

## তথ্যসূত্র

## বহিঃসংযোগ

* বিবি রাসেলের ব্যক্তিগত ওয়েবসাইট

বিষয়শ্রেণী:বাংলাদেশী ফ্যাশন মডেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী পোশাক পরিকল্পনাকারী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বেগম রোকেয়া পদক বিজয়ী
বিষয়শ্রেণী:বাংলাদেশী নারী ব্যবসায়িক উদ্যোক্তা
বিষয়শ্রেণী:নারী বেশভূষাশৈলী নকশাবিদ
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী বেশভূষাশৈলী নকশাবিদ
বিষয়শ্রেণী:১৯৫০-এ জন্ম
বিষয়শ্রেণী:চট্টগ্রামের ব্যক্তি
বিষয়শ্রেণী:বাংলাদেশী নারী ব্যবসায়ী
নেওমি ক্যাম্পবেল

[thumb|right|220px|২০১৭ সালে [কান চলচ্চিত্র উৎসব-এ ক্যাম্পবেল।]]
**নেওমি ক্যাম্পবেল** (ইংরেজি: Naomi Campbell; জন্ম: ২২শে মে ১৯৭০) একজন বিখ্যাত ব্রিটিশ ফ্যাশন মডেল, অভিনেত্রী ও গায়িকা। বিশ্বের সেরা তিনজন মডেল মধ্যে তিনি একজন। মাত্র পনের বছর বয়সে মডেলিং শুরু করা ক্যাম্পবেল ১৯৮০ ও ১৯৯০-এর দশকের সবচেয়ে চাহিদাসম্পন্ন মডেল ছিলেন। তিনি ফ্যাশন শিল্প স্বীকৃত তার প্রজন্মের ছয়জন সুপারমডেলদের একজন।

মডেলিং কর্মজীবনের পাশাপাশি ক্যাম্পবেল অন্যান্য বিনোদন কর্মকাণ্ডের সাথে জড়িত। তিনি একটি আরঅ্যান্ডবি পপ স্টুডিও অ্যালবাম প্রকাশ করেছেন এবং কয়েকটি চলচ্চিত্র ও টেলিভিশনে কাজ করেছেন। এছাড়া তিনি দাতব্য কর্মকাণ্ডের সাথে জড়িত।

## প্রারম্ভিক জীবন
thumb|right|220px|২০০৭ সালে পিটার সোমের ক্যাটওয়াকে ক্যাম্পবেল।

ক্যাম্পবেল ১৯৭০ সালের ২২শে মে দক্ষিণ লন্ডনের স্ট্রিটহামে জন্মগ্রহণ করেন। তার মাতা জামাইকান নৃত্যশিল্পী ভ্যালেরি মরিস। তার মায়ের ইচ্ছানুসারে ক্যাম্পবেল কখনো তার পিতার সাথে সাক্ষাৎ করেননি। তার মা যখন চার মাসের অন্তঃসত্ত্বা তার পিতা তাকে ছেড়ে চলে যান। ক্যাম্পবেলের জন্ম সনদে তার পিতার নামের উল্লেখ নেই। তার মায়ের দ্বিতীয় বিবাহের ফলে তিনি তার সৎ বাবার বংশনাম ক্যাম্পবেল গ্রহণ করেন। তার একজন সৎ ভাই আছেন, তার নাম পিয়ের (জ. ১৯৮৫)। ক্যাম্পবেল আফ্রো-জামাইকান বংশোদ্ভূত এবং তার মাতামহীর দিক থেকে চীনা জামাইকান বংশোদ্ভূত, যাদের বংশনাম "মিং"।

## ব্যক্তিজীবন
বিভিন্ন সূত্রে প্রকাশিত হয় ক্যাম্পবেল মিশরীয় কোটিপতি লুইস সি. কামিলেরির সাথে সম্পর্কে জড়িয়েছেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ নারী মডেল
বিষয়শ্রেণী:জামাইকান বংশোদ্ভূত ব্রিটিশ ব্যক্তি
বিষয়শ্রেণী:চীনা বংশোদ্ভূত ব্রিটিশ ব্যক্তি
বিষয়শ্রেণী:ব্রিটিশ ফ্যাশন মডেল
বিষয়শ্রেণী:ব্রিটিশ গায়িকা
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:কৃষ্ণাঙ্গ ব্রিটিশ অভিনেত্রী
বিষয়শ্রেণী:লন্ডনের অভিনেত্রী
বিষয়শ্রেণী:লন্ডনের মডেল
লালবাগ (দ্ব্যর্থতা নিরসন)

**লালবাগ** শব্দটির অর্থ *লাল বাগান*। এই নামে বাংলাদেশ ও ভারতের কিছু স্থান রয়েছে।

**লালবাগ** দ্বারা নিচের যে কোনো একটিকে বোঝানো যেতে পারেঃ
## বাংলাদেশ
* লালবাগের কেল্লা, বাংলাদেশের রাজধানী ঢাকায় অবস্থিত প্রাচীন দুর্গ;
* লালবাগ থানা, বাংলাদেশের রাজধানী ঢাকার একটি থানা।

## ভারত
* লালবাগ মহকুমা, পশ্চিমবঙ্গের মুর্শিদাবাদ জেলার একটি মহকুমা
* লালবাগ (বাঙ্গালোর), ভারতের একটি স্থান
* লালবাগ (বর্ধমান), ভারতের একটি স্থান

## আরও দেখুন
* লালদিঘি (দ্ব্যর্থতা নিরসন)
* লালসালু (দ্ব্যর্থতা নিরসন)
আলপনা

[থাম্ব|ডান|[ভাষা আন্দোলন দিবসে বাংলাদেশে আলপনার কাজ]]
**আলপনা** বা **আলিম্পন্** হল লেপন করে করা কারুকার্য; সাধারণত একটি বা দুটি রঙের সহজ বিমূর্ত (abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়।

## প্রকার
থাম্ব|কাঠগুঁড়ো দিয়ে তৈরি আলপনাতে বেলেপাথরের যুগল মূর্তির প্রতিকৃতি
বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন,শ্রীকৃষ্ণের শিশু পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন।

অনেক পণ্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ।

## বড় আলপনা
ভারতকে হারিয়ে ১০ কি.মি. দৈর্ঘ্য আলপনা দিয়ে নতুন রেকর্ড করতে যাচ্ছে বাংলাদেশ। https://bdnews20.com/post/বিশেষ-সংবাদ/The%20longest%20Alpana%20in%20the%20world বাংলাদেশের স্বাধীনতার সুবর্ণজয়ন্তী ও জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীকে স্মরণীয় করতে অভিনব এক পন্থা অবলম্বন করে গাইবান্ধার শিক্ষার্থীরা। সেই পন্থার অংশ হিসাবে পাবলিক ইউনিভার্সিটি স্টুডেন্টস অ্যাসোসিয়েশন অব গাইবান্ধার (পুসাগ) উদ্যোগে গাইবান্ধা থেকে বাদিয়াখালি টু ফুলছড়ি পর্যন্ত দীর্ঘ ১০ কিলোমিটার সড়কজুড়ে আলপনা আঁকে তারা।
ভিডিও- https://www.youtube.com/watch?v=KsWS96OfZSs

এখনো পর্যন্ত বিশ্বের বৃহত্তম যেই আলপনাটি আঁকা হয়েছে তার দৈর্ঘ্য ছিল ২.৭৩ কিলোমিটার। যেটি ২০১৭ সালে আঁকা হয়েছিল ভারতে পশ্চিমবঙ্গের নদীয়া জেলার ফুলিয়ায়।

তবে নদীয়ার আগে বিশ্বের সবচেয়ে বড় আলপনার রেকর্ডটি ছিল বাংলাদেশের দখলে। আর যেটির দৈর্ঘ্য ছিল ১.৫ কিলোমিটার। তাই বলা যায় গাইবান্ধার শিক্ষার্থীদের আঁকা ১০ কিলোমিটার আলপনার মাধ্য দিয়ে বাংলাদেশ আবার ফিরে পেতে যাচ্ছে তাদের হারানো গৌরব।

বর্তমানে বাংলাদেশ কিশোরগঞ্জের হাওড়ের রাস্তায় ১৪ কি.মি. জুড়ে লম্বা আলপনা তৈরি করেছে যা বিশ্ব রেকর্ড এর অপেক্ষায় আছে।

## তথ্যসূত্র

* বাংলাপিডিয়া, বঙ্গীয় লোকসংস্কৃতি কোষ
## বহিঃসংযোগ

* Selin, Helaine (2008). *[https://books.google.com/books?id=kt9DIY1g9HYC Encyclopaedia of the History of Science, Technology, and Medicine in Non-Western Cultures, Volume 1].* . pp.&nbsp;1869–1870.
* 

বিষয়শ্রেণী:ভারতীয় শিল্পকলা
বিষয়শ্রেণী:লোকশিল্প
বিষয়শ্রেণী:অঙ্কনপদ্ধতি
বিষয়শ্রেণী:হিন্দু সংস্কৃতি
বিষয়শ্রেণী:হিন্দু উৎসব
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:ভারতের ধর্মীয় উৎসব
হার্ডিঞ্জ ব্রিজ

**হার্ডিঞ্জ ব্রিজ** বাংলাদেশের পাবনা জেলার ঈশ্বরদী উপজেলার পাকশী থেকে কুষ্টিয়া জেলার ভেড়ামারা উপজেলা পর্যন্ত যুক্তকারী একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশী রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৮৯৪ ফুট বা ১.৮ কিমি। এর উপর দুটি ব্রড-গেজ রেললাইন রয়েছে।

## অবস্থান
হার্ডিঞ্জ ব্রিজ পাবনার ঈশ্বরদী উপজেলাধীন পাকশী ইউনিয়ন ও কুষ্টিয়ার ভেড়ামারা উপজেলার মাঝে পদ্মা নদীর উপর অবস্থিত। হার্ডিঞ্জ ব্রিজ ভেড়ামারা ও ঈশ্বরদী উপজেলার একটি ঐতিহ্যবাহী স্থাপনা। ভেড়ামারা উপজেলা সদর হতে প্রায় ৮.৫ কিমি উত্তরে এবং ঈশ্বরদী উপজেলার সদর হতে প্রায় ৮ কিমি দক্ষিণে পদ্মা নদীর উপর সেতুটি অবস্থিত।

## ইতিহাস

১৮৮৯ খ্রিষ্টাব্দে তৎকালীন অবিভক্ত ভারত সরকার অসম, ত্রিপুরা, নাগাল্যান্ড ও উত্তরবঙ্গের সঙ্গে কলকাতার যোগাযোগ সহজতর করার লক্ষ্যে পদ্মা নদীর উপর ব্রিজ নির্মাণের প্রস্তাব করে। পরবর্তীতে ১৯০৮ খ্রিষ্টাব্দে সেতু নির্মাণের মঞ্জুরী লাভের পর ব্রিটিশ প্রকৌশলী স্যার রবার্ট গেইলস সেতুটি নির্মাণের দায়িত্ব গ্রহণ করেন।

১৯০৯ খ্রিষ্টাব্দে সেতু নির্মাণের সমীক্ষা শুরু হয়। ১৯১০-১১ খ্রিষ্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিষ্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিষ্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তার নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিষ্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে।

হার্ডিঞ্জ ব্রিজ ঈশ্বরদী ভেড়ামারা সীমানায় পদ্মা নদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে। ২০১৫ খ্রিষ্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়।

## চিত্রশালা

Image:Hardinge Bridge Bangladesh (4).JPG
Image:Hardinge Bridge Bangladesh (7).JPG
Hardinge Bridge 03.jpg
Hardinge Bridge 01.jpg
Image:Hardinge Bridge Bangladesh (14).JPG
Image:Hardinge Bridge.jpg
Image:Opening Ceremony of Hardinge Bridge.jpg|উদ্বোধনের দিন


## তথ্যসূত্র

## বহিঃসংযোগ
* 
* 
* 

বিষয়শ্রেণী:বাংলাদেশের রেল সেতু
বিষয়শ্রেণী:১৯১৫-এ সম্পন্ন সেতু
বিষয়শ্রেণী:বাংলাদেশের ইস্পাত সেতু
বিষয়শ্রেণী:ট্রাসের সেতু
বিষয়শ্রেণী:পদ্মায় নির্মিত সেতু
বিষয়শ্রেণী:গঙ্গায় নির্মিত সেতু
বিষয়শ্রেণী:১৯১২-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়া জেলার দর্শনীয় স্থান
বিষয়শ্রেণী:কুষ্টিয়া জেলার সেতু
বিষয়শ্রেণী:রাজশাহী বিভাগের সেতু
বিষয়শ্রেণী:পাবনা জেলার দর্শনীয় স্থান
বিষয়শ্রেণী:গঙ্গা অতিক্রমকারী সেতু
বিষয়শ্রেণী:ভেড়ামারা উপজেলা
বিষয়শ্রেণী:ঈশ্বরদী উপজেলা
১

thumb|১ খ্রিস্টাব্দে বিশ্ব
thumb|১ খ্রিস্টাব্দে পূর্ব গোলার্ধ
thumb|১ খ্রিস্টাব্দে ইউরোপে জার্মানি উপজাতি
**১** জুলিয়ান বর্ষপঞ্জীর একটি সাধারণ বছর যেটি শনিবার বা রবিবার দিয়ে শুরু। পূর্বানুমূলক জুলিয়ান বর্ষপঞ্জী অনুসারে যা শনিবার দিয়ে শুরু। পূর্বানুমূলক গ্রেগরীয় বর্ষপঞ্জী অনুসারে যা সোমবার দিয়ে শুরু। সেই সময়ে এই বছর সিজার ও পল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৫৪ বছর; রোম প্রতিষ্ঠার বছর)। এই বছরকে ১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। এটা কমন এরা এবং খ্রিস্টাব্দের প্রথম বছর। জুলিয়ান বর্ষপঞ্জী অনুসারে এর পূর্ববর্তী বছর খ্রিস্টপূর্ব ১।

## ঘটনাবলী
### স্থান অনুসারে
#### রোমান সাম্রাজ্য
* অগাস্টাসের নির্দেশে টাইবেরিয়াস জার্মানিতে বিপ্লবের সৃষ্টি করে। (১-৫)
* গাইয়াস সিজার এবং লুসিয়াস অ্যামিলিয়াস পাউলাস কনসুল নিযুক্ত হয়।
* পশ্চিম ইউরোপ থেকে সিংহ বিলুপ্ত হয়ে যায়।
* রোমে সিল্কের প্রচলন শুরু হয়।

#### এশিয়া
* চীনের হান রাজত্বের মধ্যে ইয়াংশি যুগের সূচনা হয়।
* কনফুসিয়াসকে প্রথম রাজকীয় উপাধি দেয়া হয়। তার উপাধি হয় Lord Baochengxun Ni।
* রাজা পিং এর রাজত্ব শুরু হয়। তিনি হান রাজত্বের একজন।

#### আফ্রিকা
* অ্যাক্সাম (ইথিওপিয়া) প্রতিষ্ঠিত হয়।

#### আমেরিকা
* মক্সোস এলাকাটি দক্ষিণ আমেরিকার একটি উল্লেখযোগ্য ধর্মীয় অঞ্চল হিসেবে দখলীকৃত হয়।

## বিষয় অনুসারে
### বিজ্ঞান ও কলা
* ওভিড তার বিখ্যাত মেটামরফোসিস কবিতাটি লিখেন।

### ধর্ম
* যিশুখৃস্ট জন্মগ্রহণ করেন। এটি ডায়োনিসিয়াস এক্সিগুয়াস এর মত যিনি এই জন্মবর্ষ থেকেই অ্যানো ডোমিনির সূচনার কথা বলেন। জর্জেস ডেক্লার্ক এই মতের বিরোধিতা করেন।
* ডায়োনিসিয়াস এক্সিগুয়াস এর মতে যিশুর জীবনে প্রথম পূর্ণ বর্ষ।
* চীনে বৌদ্ধ ধর্মের প্রচার শুরু হয়।

## জন্ম
* লুসিয়াস অ্যানিয়াস গ্যালিও, রোমান প্রোকন্সাল।

## মৃত্যু
* ঝাও ফাইয়ান, চীনের হান রাজত্বের রাজা চেং এর রাণী, রাণীকে আত্মহত্যা করতে বাধ্য করা হয়।

## তথ্যসূত্র

বিষয়শ্রেণী:১
সারেঙ্গি

right|thumb|একজন বাদক সারেঙ্গি বাজাচ্ছে
**সারেঙ্গি** তিন-তারে নির্মিত ততযন্ত্র। প্রাচীনকাল হতে ভারতবর্ষের ঐতিহ্যবাহী সঙ্গীতে তথা পাঞ্জাবী লোকসঙ্গীত, রাজস্থানি লোকসঙ্গীত, সিন্ধি লোকসঙ্গীত ও বড়ো লোকসঙ্গীত, পাকিস্তান, দক্ষিণ ভারত ও বাংলাদেশে এই যন্ত্রের ব্যবহার হয়ে আসছে। নেপালি সারেঙ্গি একই ধরনের বাদ্যযন্ত্র, কিন্তু তা লোকসঙ্গীতের বাদ্যযন্ত্র, অলঙ্কৃত নয় এবং চার-তার সংবলিত।

## উল্লেখযোগ্য বাদক
### ভারতের সারেঙ্গি বাদক
* আব্দুল লতিফ খান (১৯৩৪-২০০০)
* অরুণা নারায়ণ (জন্ম ১৯৫৯)
* আশিক আলি খান (১৯৪৮-১৯৯৯)
* কমল সাবরি (জন্ম ১৯৭৪)
* গুলাম আলী (জন্ম ১৯৭৫)
* ধ্রুব ঘোষ (১৯৫৭-২০১৭)
* ওস্তাদ ফাইয়াজ খান (জন্ম ১৯৬৮)
* ভারত ভূষণ গোস্বামী (জন্ম ১৯৫৫)
* মঈনুদ্দীন খান
* মনোন্মানি (জন্ম ২০০০)
* রমেশ মিশ্র (১৯৪৮-২০১৭)
* রাম নারায়ণ (জন্ম ১৯২৭)
* সাবির খান (জন্ম ১৯৭৮)
* সাবরি খান (১৯২৭-২০১৫)
* সিদ্দিকী আহমেদ খান (১৯১৪-)
* সুহেল ইউসুফ খান (জন্ম ১৯৮৮)
* উস্তাদ সুলতান খান (১৯৪০-২০১১)
* হর্ষ নারায়ণ (জন্ম ১৯৮৫)

### পাকিস্তানের সারেঙ্গি বাদক
* আল্লা রাখা (১৯৩২-২০০০)
* বুন্দু খান (১৮৮০-১৯৫৫)
* নাথু খান (১৯২০-১৯৭১)
* মাওলানা সৈয়দ আব্দুল হাদী কাঞ্চনপুরী আল মাইজভান্ডারী (১৮৭০ - ১৯০৫) 

### অন্যান্য সারেঙ্গি বাদক
* ইয়ুজি নাকাগাওয়া, জাপানি সারেঙ্গি বাদক

## আরও দেখুন
* এস্রাজ
* সারিন্দা

## তথ্যসূত্র

## বহিঃসংযোগ

*sarangi.info
*Sarangi, Gujarat, 19th century
*Sarangi, ca. 1900
*Sarangi, North India, late 19th century

বিষয়শ্রেণী:ততযন্ত্র
বিষয়শ্রেণী:ভারতীয় বাদ্যযন্ত্র
সরোদ

right|thumb|সরোদ **সরোদ** (सरोद)  লিউটের (চোদ্দ থেকে সতেরো শতকের মধ্যে বহুল ব্যবহৃত তারের বাজনা) মত ভারতীয়  তারের যন্ত্র যা মূলত ভারতীয় শাস্ত্রীয় সংগীতে ব্যবহৃত হয়। সেতারের মত সরোদ হিন্দুস্তানী শাস্ত্রীয় সংগীতে সব থেকে জনপ্রিয় ও উল্লেখনীয় যন্ত্র।
## উৎস
কারো কারো মাতে সরোদ মধ্য এশিয়া ও আফগানিস্তানের একটি একই ধরনের যন্ত্র  আফগান রুবাব থেকে উদ্ভূত। 
*সরোদ* শব্দটির আফগানিস্তানের বহু চলতি ভাষার একটি ফার্সি ভাষায় অনুবাদ হল  "সুর" এর "সুন্দর আওয়াজ "।  যদিও সরোদকে একটি "খাদ রুবাব" হিসেবে অভিহিত করা হয়েছে।

## তথ্যসূত্র

বিষয়শ্রেণী:ততযন্ত্র
বিষয়শ্রেণী:সরোদ বাদক
ছায়াবীথি

**ছায়াবিথী** হচ্ছে এমন দীর্ঘ ও সোজা পথ, যার দু পার্শ্বে থাকে বৃক্ষ; আর বৃক্ষের ছায়ায় সেই পথ থাকে ছায়ায় ঢাকা। ইংরেজিতে *Avenue* (এভিনিউ) বলা হয়। যদিও বর্তমানে শহুরে রাস্তাকেও 'Avenue' বলা হয়। বাংলাদেশের গাজীপুর জেলার জয়দেবপুর এর রাজবাড়ী এলাকায় ছায়াবিথী অবস্থিত। উত্তর, দক্ষিণ ও মধ্য ছায়াবিথী তে ছায়া ঘেরা বাগান ছিল। শহর হওয়ায় সকল গাছ কেটে দালানকোঠা তৈরী হয়েছে।

## ইতিহাস

## তথ্যসূত্র

বিষয়শ্রেণী:বাগান বৈশিষ্ট্য
বিষয়শ্রেণী:ভূদৃশ্য স্থাপত্য
বিষয়শ্রেণী:ধরন অনুযায়ী রাস্তা
বিষয়শ্রেণী:মহাসড়কের ধরন
লিমুলাস

অশ্বক্ষুরের ন্যায় দেখতে উপবৃত্তাকার এই কাঁকড়াটি হলো Horseshoe Crab লিমুলাস। এটি “রাজ কাঁকড়া” নামেও পরিচিত। কিন্তু এটিকে কাঁকড়া বলা হলেও প্রজাতিগত দিক থেকে মাকড়সার সঙ্গে বেশি মিল রয়েছে এটির। এরা **লিমুলিডি** গোত্রের অন্তর্গত সামুদ্রিক সন্ধিপদী। এরা প্রধানত অগভীর সমুদ্র ও নরম বালি বা কাদা সমৃদ্ধ সমুদ্রতলে বাস করে। কালেভদ্রে যৌনসঙ্গমের জন্য এদের ডাঙায় আসতে দেখা যায়। চাষের কাজে সার হিসেবে এবং মাছ ধরার সময় টোপ হিসেবে এদের ব্যবহার আছে। সাম্প্রতিককালে জাপানে এদের সমুদ্রতটবর্তী বাসভূমি ধ্বংসের কারণে এবং উত্তর আমেরিকার পূর্ব উপকূলে অত্যধিক চাষের কারণে এদের সংখ্যা কমে গেছে। থাইল্যান্ডের সমুদ্রোপকূলে বসবাসকারী প্রজাতিগুলোর ডিমের মধ্যে সম্ভবত টেট্রোডোটক্সিন-এর অনুপ্রবেশ ঘটেছে। আজ থেকে ৪৫ কোটি বছর আগে বিবর্তিত হয়ে এতদিন প্রায় অবিকৃত চেহারায় থেকে যাওয়ার জন্য এদের জীবন্ত জীবাশ্ম হিসেবে গণ্য করা হয়।

এই কাঁকড়ার নীল রক্ত বহুমূল্যবান। এই রক্তের অসাধারণ ক্ষমতা বলে লিমিউলাস বা অশ্বক্ষুরাকৃতি কাঁকড়ারা যে কোনও ধরনের ব্যাকটেরিয়া এবং বিষাক্ত পদার্থ থেকে নিজেদের রক্ষা করতে পারে। তাই চিকিৎসাবিজ্ঞানে এদের গুরুত্ব অপরিসীম।

এদের জীবন্ত জীবাশ্মও বলা হয়, কারণ ৪৪ কোটি ৫০ লাখ বছর আগেও পৃথিবীতে এদের অস্তিত্ব ছিল। ডাইনোসরের চেয়েও প্রায় ২০ কোটি বছর আগে পৃথিবীতে এসেছিল এই লিমুলাস। তাই এই জলজ প্রাণী বিজ্ঞানীদের কাছে আজও বিস্ময়।

## তথ্যসূত্র
৬. “কাঁকড়ার এক লিটার রক্তের দাম ১১ লাখ টাকা” ঢাকাটাইমস২৪.কম এ প্রকাশিত নিবন্ধ।

বিষয়শ্রেণী:জীবন্ত জীবাশ্ম
বিষয়শ্রেণী:সন্ধিপদ
ইউনিসেফ

**জাতিসংঘ জরুরি শিশু তহবিল** (United Nations International Children's Emergency Fund) এ জরুরি (Emergency) শব্দ যুক্ত থাকলেও পরে বাদ দেওয়া হয় তবে সংক্ষেপে ইউনিসেফ পূর্বপ্রচলিত অবস্থায় থেকে যায়। এই সংস্থা বিশ্বব্যাপী সর্বাধিক পরিচিত এবং দৃশ্যমান সমাজকল্যাণমূলক প্রতিষ্ঠানগুলির মধ্যে একটি, যা ১৯২টি দেশ এবং অঞ্চলে কাজ করে। এটি জাতিসংঘের একটি বিশেষ সংস্থার নাম। শিশুদের কল্যাণ, উন্নতি ও নিরাপত্তা সংক্রান্ত কর্মকাণ্ড পরিচালনা করে থাকে। জাতিসংঘের সাধারণ পরিষদের প্রথম অধিবেশনে এই সংস্থা গঠনের সিদ্ধান্ত হয়। এই সংস্থার সদর দপ্তর নিউ ইয়র্কে অবস্থিত। ১৯৬৫ সালে ইউনিসেফ তাদের কল্যাণমুখী ভূমিকার কারণে নোবেল শান্তি পুরস্কারে ভূষিত হয়।** ঢাকায় ১৯৫১ সালে ইউনিসেফের অফিস প্রতিষ্ঠিত হলেও, এটি ১৯৭৭ সালে তার কার্যক্রম পরিচালনা করছে।

ইউনিসেফের কার্যক্রমের মধ্যে রয়েছে টিকাদান এবং রোগ প্রতিরোধ, এইচআইভি আক্রান্ত শিশু এবং মায়েদের চিকিৎসা প্রদান, শৈশব ও মাতৃ পুষ্টি বৃদ্ধি, স্যানিটেশন উন্নত করা, শিক্ষার প্রচার এবং দুর্যোগের প্রতিক্রিয়ায় জরুরি ত্রাণ প্রদান। 

ইউনিসেফ হল জাতিসংঘের আন্তর্জাতিক শিশু জরুরি তহবিলের উত্তরসূরী, এবং দ্বিতীয় বিশ্বযুদ্ধে ক্ষতিগ্রস্ত শিশু এবং মায়েদের তাৎক্ষণিক ত্রাণ প্রদানের জন্য জাতিসংঘের ত্রাণ পুনর্বাসন প্রশাসন কর্তৃক ১৯৪৬ সালের ১১ ডিসেম্বর নিউ ইয়র্কে এটি তৈরি করা হয়েছিল। একই বছর, জাতিসংঘের সাধারণ পরিষদ যুদ্ধোত্তর ত্রাণ কাজকে আরও প্রাতিষ্ঠানিকীকরণের জন্য ইউনিসেফ প্রতিষ্ঠা করে। ১৯৫০ সালে, বিশেষ করে উন্নয়নশীল দেশগুলিতে শিশু এবং মহিলাদের দীর্ঘমেয়াদী চাহিদা পূরণের জন্য এর কার্যাদেশ বাড়ানো হয়। ১৯৫৩ সালে, সংস্থাটি জাতিসংঘ ব্যবস্থার স্থায়ী অংশ হয়ে ওঠে এবং এর নাম পরিবর্তন করে জাতিসংঘ শিশু তহবিল রাখা হয়, যদিও এটি ইউনিসেফের সংক্ষিপ্ত রূপ ধরে রেখেছে।

ইউনিসেফ সম্পূর্ণরূপে সরকার এবং বেসরকারি দাতাদের স্বেচ্ছাসেবী অনুদানের উপর নির্ভর করে। ২০২৪ সালে এর মোট আয় ছিল ৮.৬১ বিলিয়ন ডলার; যার মধ্যে সরকারি-খাতের অংশীদাররা ৪.৯২ বিলিয়ন ডলার অবদান রেখেছিল। এটি ৩৬ সদস্যের একটি নির্বাহী বোর্ড দ্বারা পরিচালিত হয় যা নীতিমালা প্রতিষ্ঠা করে, কর্মসূচি অনুমোদন করে এবং প্রশাসনিক ও আর্থিক পরিকল্পনা তত্ত্বাবধান করে। বোর্ডটি জাতিসংঘের অর্থনৈতিক ও সামাজিক কাউন্সিল দ্বারা নির্বাচিত সরকারি প্রতিনিধিদের দ্বারা গঠিত, সাধারণত তিন বছরের মেয়াদের জন্য।

## তথ্যসূত্র

## বহিঃসংযোগ
* 
* UNICEF
* UNICEF Innocenti Research Centre
* U.S. Fund for UNICEF
* UNICEF UK


বিষয়শ্রেণী:জাতিসংঘের সহায়ক সংস্থা
বিষয়শ্রেণী:১৯৪৬-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:নিউ ইয়র্ক শহরের প্রতিষ্ঠান
বিষয়শ্রেণী:ইন্দিরা গান্ধী শান্তি পুরস্কার বিজয়ী
বিষয়শ্রেণী:জাতিসংঘের অর্থনৈতিক ও সামাজিক পরিষদ
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:আন্তর্জাতিক দাতব্য সংস্থা
বিষয়শ্রেণী:শিশুদের দাতব্য সংস্থা
বিষয়শ্রেণী:শিশু সংক্রান্ত প্রতিষ্ঠান
বিষয়শ্রেণী:নোবেল পুরস্কার বিজয়ী সংস্থা
বিষয়শ্রেণী:১৯৪৬-এ প্রতিষ্ঠিত সংগঠন
আন্তর্জাতিক শ্রম সংস্থা

থাম্ব|সুইজারল্যান্ডের জেনেভায় ILO এর সদর দপ্তর
**আন্তর্জাতিক শ্রম সংস্থা** শ্রমিক-কর্মচারীদের কর্মক্ষেত্রে উন্নতি ও তাদের সুযোগ-সুবিধার সমতা বিধান করার লক্ষ্যে প্রতিষ্ঠিত আন্তর্জাতিক সংস্থা। সংক্ষেপে **আইএলও** (ILO) নামে পরিচিত। জেনেভা শহরে এই সংস্থার সদর দপ্তর অবস্থিত। বর্তমান সদস্য ১৮৭ টি দেশ। ভার্সাই চুক্তি অনুযায়ী ১৯১৯ সালের ১১ এপ্রিল সংস্থাটি প্রতিষ্ঠিত হয়। ১৯৪৬ সালে এই সংস্থা জাতিসংঘের সহায়ক সংস্থা হিসেবে স্বীকৃতি লাভ করে। এটি জাতিসংঘের সবচেয়ে পুরনো ও প্রথম বিশেষায়িত সংস্থা। এটি জাতিসংঘের একমাত্র ত্রিপক্ষীয় সংস্থা, যা সরকার, নিয়োগকর্তা বা মালিক ও শ্রমিকদের নিয়ে একসঙ্গে কাজ করে। ১৯৬৯ সালে সংস্থাটি উন্নয়নশীল দেশে শ্রমিক শ্রেণির মধ্যে শান্তি ও ন্যায়বিচার প্রতিষ্ঠার কারণে শান্তিতে নোবেল পুরস্কার লাভ করে। 

আইএলওর সদর দপ্তর সুইজারল্যান্ডের জেনেভায় অবস্থিত। বিশ্বে ৪০টিরও বেশি দেশে আঞ্চলিক দপ্তর (ফিল্ড অফিস) রয়েছে। আইএলওর পরিচালনা পরিষদ (গভর্নিং বডি) হচ্ছে সংস্থাটির নির্বাহী পরিষদ। বছরে তিনবার (মার্চ, জুন ও নভেম্বর) জেনেভায় নির্বাহী পরিষদের বৈঠক হয়। ১০টি দেশ স্থায়ী সদস্য। এগুলো হলো ব্রাজিল, চীন, ফ্রান্স, জার্মানি, ভারত, ইতালি, জাপান, রাশিয়া, যুক্তরাজ্য ও যুক্তরাষ্ট্র। বাকি ১৮ সরকারি সদস্য প্রতি তিন বছর অন্তর সম্মেলনে নির্বাচিত হয়।

সংস্থাটি বছরে একবার আন্তর্জাতিক শ্রম সম্মেলন আয়োজন করে। এই সম্মেলনে আন্তর্জাতিক শ্রমের মানদণ্ড নির্ধারণ করা হয় এবং আইএলওর বাজেট ও পরিকল্পনা অনুমোদন দেওয়া হয়। ২০১৯ সালে ILO এর ১০০ তম বর্ষপূর্তি পালিত হয় । বাংলাদেশ আইএলওর মৌলিক সাতটিসহ মোট ৩৫টি কনভেনশনে অনুসমর্থন দিয়েছে।

## তথ্যসূত্র

## বহিঃসংযোগ
* 
* 

বিষয়শ্রেণী:জাতিসংঘের সহায়ক সংস্থা
বিষয়শ্রেণী:১৯১৯-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:নোবেল পুরস্কার বিজয়ী সংস্থা
বিষয়শ্রেণী:জাতিসংঘের বিশেষায়িত সংস্থা
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:সুইজারল্যান্ডীয় নোবেল বিজয়ী
জাতিসংঘ উন্নয়ন কর্মসূচী

**জাতিসংঘ উন্নয়ন কর্মসূচী** (United Nations Development Programme) বা **ইউএনডিপি** (UNDP) জাতিসংঘ সাধারণ পরিষদের একটি সহায়ক সংস্থা। ১৯৬৫ সালের ২২শে নভেম্বর এই সংস্থা প্রতিষ্ঠিত হয়। উন্নয়নশীল দেশ সমূহে সম্পদের পরিকল্পিত ব্যবহার এবং সম্পদ আহরণে সাহায্য করা এই সংস্থার উদ্দেশ্য। প্রয়োজনীয় ক্ষেত্রে এই সংস্থা আর্থিক সহায়তা প্রদান করে থাকে। এই সংস্থার সদর দপ্তর নিউ ইয়র্কে অবস্থিত।

## ইতিহাস==UNDPএর শীর্ষ পদটি হচ্ছে প্রশাসকের।
ইউএনডিপি ২২শে নভেম্বর ১৯৬৫ সালে তারিখে সম্প্রতি সম্প্রসারিত কারিগরি সহায়তার (ইপটিএ) প্রোগ্রাম এবং বিশেষ তহবিলের সাথে একত্রিত হয়েছিল। এই যুক্তিটি ছিল তাদের কার্যকলাপের অনুকরণ। ইপিটিএ ১৯৪২ সালে প্রতিষ্ঠিত হয়, যার ফলে উন্নয়নশীল দেশগুলোর অর্থনৈতিক ও রাজনৈতিক দিকগুলোতে সহায়তা করা হয় এবং বিশেষ তহবিলে জাতিসংঘের প্রযুক্তিগত সহযোগিতার সুযোগ বৃদ্ধি করা হয়। বিশেষ সুবিধার জন্য বিশেষ জাতিসংঘের তহবিলের অর্থনৈতিক উন্নয়নের (সুনফেড) ধারণাটি (যা প্রাথমিকভাবে ইউএনএফএইড নামে অভিহিত হয়েছিল) থেকে উদ্ভূত হয়েছিল। যদিও জাতিসংঘের মতো দেশগুলো যেমন জাতিসংঘের নিয়ন্ত্রিত তহবিলের সমর্থক ছিল তবে, উন্নত দেশগুলির দ্বারা এই বিরোধিতা, বিশেষ করে মার্কিন যুক্তরাষ্ট্র যারা তৃতীয় বিশ্ব থেকে উদ্বেগজনক এই ধরনের তহবিল আধিপত্য করেছিল এবং বিশ্ব ব্যাংকের তদনুসারে এটি পছন্দ করেছিল। "বিশেষ তহবিল" গঠন করার জন্য সুনফেডের ধারণাটিকে বাদ দেওয়া হয়েছিল। এই বিশেষ তহবিলটি SUNFED ধারণার উপর কিছু আপোস ছিল, এটি বিনিয়োগের মূলধন প্রদান করেনি, কিন্তু শুধুমাত্র বেসরকারী বিনিয়োগের জন্য প্রাক শর্ত আনতে সাহায্য করেছে। বিশ্বব্যাংকের ছাতাতে ইন্টারন্যাশনাল ডেভেলপমেন্ট এসোসিয়েশনের প্রস্তাব এবং মার্কিন যুক্তরাষ্ট্রে ইপিটিএ এবং স্পেশাল ফান্ড একই রকম কাজ পরিচালনা করতে দেখা যায়। ১৯৬২ সালে জাতিসংঘের অর্থনৈতিক ও সামাজিক কাউন্সিলের মহাসচিবকে জাতিসংঘের প্রযুক্তিগত সহায়তা কর্মসূচিতে মিলিত হওয়ার যোগ্যতা এবং অসুবিধাগুলি বিবেচনা করতে বলা হয় এবং ১৯৬৬ সালে ইপিটিএ এবং বিশেষ তহবিলটি ইউএনডিপি গঠনের জন্য একত্রীভূত হয়। বাংলাদেশসহ বিশ্বের অনেক অনুন্নত দেশের অর্থনৈতিক ও সামজিক উন্নয়নের এটি গুরুত্বপূর্ণ ভূমিকা রাখছে।

## বহিঃসংযোগ
* অফিসিয়াল ওয়েবসাইট
* অফিসিয়াল ফেসবুক পাতা

## তথ্যসূত্র

বিষয়শ্রেণী:জাতিসংঘের সহায়ক সংস্থা
বিষয়শ্রেণী:অর্থনৈতিক উন্নয়ন
বিষয়শ্রেণী:নিউইয়র্ক সিটি ভিত্তিক সংগঠন
বিষয়শ্রেণী:জাতিসংঘ উন্নয়ন গ্রুপ
ভোল্ট

**ভোল্ট** (; সঙ্কেত: V) হল এসআই একক পদ্ধতিতে তড়িৎ বিভব প্রভেদ, তড়িচ্চালক বল, ভোল্টেজ, বৈদ্যুতিক বিভবের একক।। এর নাম রাখা হয়েছে ইতালীয় বিজ্ঞানী আলেসান্দ্রো ভোল্টা'র (১৭৪৫–১৮২৭) নামানুসারে, যিনি সর্বপ্রথম বৈদ্যুতিক ব্যাটারি আবিষ্কার করেন।

## সংজ্ঞা
১ এম্পিয়ার বিদ্যুৎ প্রবাহ কোন পরিবাহীর মধ্য দিয়ে প্রবাহিত হওয়ার সময় যদি এক ওয়াট কাজ সম্পন্ন করে, তাহলে ঐ পরিবাহীর দুই প্রান্তের বিভব পার্থক্যকে ১ ভোল্ট বলে। এটি ১ মিটার দূরত্বের পাশাপাশি দুটি সমান্তরাল, অসীম সমতলের মধ্যের বিভব প্রভেদ যেটি ১ নিউটন প্রতি কুলম্ব এর একটি বৈদ্যুতিক ক্ষেত্র তৈরি করে। উপরন্তু, এটি দুটি পয়েন্টের মধ্যে বিভব প্রভেদ যা ১ জুলের শক্তি প্রতি কুলম্ব এর আধান প্রদান করবে যা এটির মধ্য দিয়ে যায়। এটি এসআই বেস ইউনিটগুলির (মি, কেজি, এস এবং এ পদে প্রকাশ করা যেতে পারে।

এটি আম্পিয়ার টাইম ওহম s (বর্তমান সময় প্রতিরোধের, ও‍’মের সূত্র, ওয়াটস প্রতি আম্পিয়ার (ক্ষমতা প্রীতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য: (ক্ষমতা প্রতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য:

১৯৯০ খ্রীস্টাব্দ হতে আন্তর্জাতিকভাবে ভোল্টকে সংজ্ঞায়িত করা হয় জোসেফসন ক্রিয়ার মাধ্যমে। 
:**K<sub>{J-90}</sub>** = 0.4835979 GHz/µV.

## প্রচলিত [[ভোল্টেজ]]
150px|thumb|১.৫ ভোল্ট সি-কোষ ব্যাটারী
বিভিন্ন পরিচিত উৎসে ব্যবহৃত ভোল্টের উদাহরণ হল:
* স্নায়ু কোষের বিভব পার্থক্য: ৪০ মিলিভোল্ট
* পূনরাহিতকরণযোগ্য ক্ষারীয় ব্যাটারী: ১.২ ভোল্ট
* সাধারণ ব্যাটারী (উদাহরণস্বরূপ, এএএ, এএ, সি এবং ডি কোষসমূহ): ১.৫ ভোল্ট
* লিথিয়াম পলিমার রিচার্জেবল ব্যাটারী: ৩.৭ ভোল্ট
* ট্রানজিস্টর-ট্রানজিস্টর লজিক মাত্রা: ৫ ভোল্ট
* মোটরগাড়ির বৈদ্যুতিক ব্যবস্থা: ১২ ভোল্ট
* গৃহস্থালী বিদ্যুৎ সরবরাহ: : ২৪০ ভোল্ট অস্ট্রেলিয়া, ১২০ ভোল্ট উত্তর আমেরিকা, ২৩০ ভোল্ট (ইউরোপ ), ২২০-২৩০ ভোল্ট (এশিয়া)
* বজ্রপাত: বিভিন্ন রকম, প্রায় ১০০ মেগাভোল্ট।

## ভোল্ট এককের ইতিহাস
গ্যালভানিক ক্রিয়া সংক্রান্ত ব্যাপারে লুইজি গ্যালভানি'র সাথে মতপার্থক্যের কারণে আলেসান্দ্রো ভোল্টা ১৮০০ খ্রীস্টাব্দে আধুনিক ব্যাটারীর প্রাচীন সংস্করণ ভোল্টার স্তুপ তৈরি করেন। ভোল্টা আবিষ্কার করেন যে, বিদ্যুৎ উৎপাদনের জন্য সবচেয়ে কার্যকর ধাতু জোড় হচ্ছে দস্তা ও রূপা। ১৮৮০ এর দশকে আন্তর্জাতিক বৈদ্যুতিক সম্মেলন (বর্তমানে আন্তর্জাতিক ইলেক্ট্রো-টেকনিকাল কমিশন - IEC) বৈদ্যুতিক বিভবের (শক্তির) একক হিসাবে ভোল্টকে অনুমোদন করে।

## তথ্যসূত্র

বিষয়শ্রেণী:এসআই একক
বিষয়শ্রেণী:এসআই লব্ধ একক
রোনাল্ড রস

**স্যার রোনাল্ড রস** (১৩ মে, ১৮৫৭ – ১৬ সেপ্টেম্বর, ১৯৩২) একজন স্কটিশ (ব্রিটিশ) চিকিৎসক ও ব্যাকটেরিয়া বিজ্ঞানী ছিলেন। চিকিৎসা বিজ্ঞানে উচ্চশিক্ষা সনদ লাভের পরে তিনি ভারতীয় চিকিৎসা ব্যবস্থাতে যোগদান করেন। তিনি তৃতীয় ইঙ্গ-বর্মী যুদ্ধে (১৮৮৫) অংশগ্রহণ করেন। এরপর তিনি ১৮৮৮ ও ১৮৮৯ সালে আবার লন্ডনে গিয়ে ব্যাকটেরিয়াবিজ্ঞানে পড়াশোনা শেষ করে ভারতে ফেরৎ আসেন। সেখানে তিনি স্যার প্যাট্রিক ১৮৯৭ সালে অ্যানোফিলিস জাতীয় মশার পৌষ্টিকনালীতে ম্যালেরিয়া রোগ সৃষ্টিকারী জীবাণু প্লাসমোডিয়াম আবিষ্কার করেন। তিনি সুস্থ ও সংক্রমিত পাখিদেরকে অধ্যয়ন করে প্লাসমোডিয়াম জীবাণুর সমগ্র জীবনচক্র সম্পর্কে জ্ঞানার্জন করেন। তিনি দেখান যে মশার লালাগ্রন্থিতে প্লাসমোডিয়াম জীবাণু থাকে এবং মশার কামড়ের মাধ্যমে এটি অন্য পোষকের দেহে সংক্রমিত হয়। তাঁর এই কাজের উপর ভিত্তি করে অ্যানোফিলিস মশার বংশবিস্তার রোধের মাধ্যমে ম্যালেরিয়া রোগ প্রতিরোধের ব্যবস্থা গ্রহণ করা হয়। যার ফলে বিশ্বজুড়ে বহু কোটি মানুষের প্রাণরক্ষা পেয়েছে। রস ১৯০২ সালে ম্যালেরিয়া রোগের উপরে গবেষণার জন্য চিকিৎসাবিজ্ঞানে নোবেল পুরস্কার লাভ করেন।

## জন্ম
১৮৫৭ সালে কুমায়ুনের আলমোড়াতে, যা বর্তমানে ভারতের উত্তরাখণ্ড রাজ্যে অবস্থিত।

## সম্মাননা
* নাইট কমান্ডার অব দ্য অর্ডার অব দ্য বাথ
* ফেলো অব দ্য রয়েল সোসাইটি

## নোবেল পুরস্কার
ম্যালেরিয়া নিয়ে তার গবেষণার জন্য ১৯০২ সালে তিনি নোবেল পুরস্কার পান। তিনিই প্রথম দেখান কি করে ম্যালেরিয়া ছড়ায়। তার ভারতীয় সহ-গবেষক পাণিহাটি-নিবাসী ডাক্তার কিশোরীমোহন বন্দ্যোপাধ্যায়কে এই কর্মের জন্য ব্রিটেনের সম্রাট এডওয়ার্ড স্বর্ণপদকে ভূষিত করেন।

## মৃত্যু
থাম্ব|রোনাল্ড রসের কবর, পুটনি ভেল কবরস্থান , লন্ডন, ২০১৪ সাল
১৯৩২ সালে।

## তথ্যসূত্র

বিষয়শ্রেণী:১৮৫৭-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:২০শ শতাব্দীর ব্রিটিশ কবি
বিষয়শ্রেণী:স্কটিশ বংশোদ্ভূত ভারতীয় ব্যক্তি
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:২০শ শতাব্দীর ব্রিটিশ গণিতবিদ
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
বিষয়শ্রেণী:স্কটীয় নোবেল বিজয়ী
বিষয়শ্রেণী:ব্রিটিশ পুরুষ ঔপন্যাসিক
বিষয়শ্রেণী:লন্ডনের_কুইন_মেরি_ইউনিভার্সিটির_প্রাক্তন_শিক্ষার্থী
নিল্‌স র‍্যুবের্গ ফিনসেন

**নিল্‌স র‍্যুবের্গ ফিনসেন** (; ১৫ ডিসেম্বর ১৮৬০ - ২৪ সেপ্টেম্বর ১৯০৪) ছিলেন একজন আইসল্যান্ডীয় বংশোদ্ভূত ফারো চিকিৎসক ও বিজ্ঞানী। তিনি লুপাস ভালগারিস রোগের চিকিৎসায় অবদানের স্বীকৃতি হিসেবে ১৯০৩ সালে চিকিৎসাবিজ্ঞানে নোবেল পুরস্কার লাভ করেন।

## প্রারম্ভিক জীবন
ফিনসেন ১৮৬০ সালের ১৫ই ডিসেম্বর ফ্যারো দ্বীপপুঞ্জের তর্শাভনে জন্মগ্রহণ করেন। তার পিতা হানেস ফিনসেন আইসল্যান্ডীয় পরিবারের বংশধর এবং মাতা ইয়োজান ফ্রোমানের জন্ম ও বেড়ে ওঠা আইসল্যান্ডে। ফিনসেন তার পিতামাতার চার সন্তানের মধ্যে দ্বিতীয়।

ফিনসেন তর্শাভনে তার প্রাথমিক শিক্ষা গ্রহণ করেন এবং ১৮৭৪ সালে তাকে ডেনীয় বোর্ডিং স্কুল হেরলুফশোমে পাঠানো হয়। সেখানে তার বড় ভাই ওলাফও পড়াশোনা করতেন। কিন্তু সেখানে তার থাকতে অসুবিধা হচ্ছিল এবং তার স্কুলের প্রধানের বক্তব্য ছিল নিলস ভালো ছেলে কিন্তু তার দক্ষতা ও উদ্যম কম। খারাপ ফলাফল ও ডেনীয় ভাষায় অসুবিধা কারণে তাকে ১৮৭৬ সালে আইসল্যান্ডে পাঠানো হয় এবং তিনি তার পিতার পুরনো স্কুল ল্যার্দি স্কোলিনে ভর্তি হন। ২১ বছর বয়সে তিনি একাদশ শ্রেণির পড়াশোনা সম্পন্ন করেন।

## নোবেল পুরস্কার

## ব্যক্তিজীবন ও মৃত্যু
right|thumb|নিল্‌স র‍্যুবের্গ ফিনসেনের ছবি সংবলিত ডাকটিকেট
ফিনসেন ১৮৯২ সালের ২৯শে ডিসেম্বর ইঙ্গেবোর্গ বালস্লেভের সাথে বিবাহবন্ধনে আবদ্ধ হন।

১৮৮০-এর দশকের মাঝামাঝি সময় থেকে ফিনসেনের স্বাস্থ্যের অবনতি ঘটে। তার হৃদরোগ জনিত উপসর্গ দেখা দেয় এবং অ্যাসাইটিস ও সাধারণ দুর্বলতায় ভুগছিলেন। এই রোগ তাকে শারীরিকভাবে দুর্বল করে দেয়। তিনি হুইলচেয়ার বসেই তার কার্যক্রম চালিয়ে যান। ১৯০৪ সালের ২৪শে সেপ্টেম্বর তিনি কোপেনহেগেনে মৃত্যুবরণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৮৬০-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ডেনীয় নোবেল বিজয়ী